Para outras páxinas con títulos homónimos véxase: Sucre (homónimos).
Coordenadas: 19°3′0″S 65°15′0″O﻿ / ﻿-19.05000, -65.25000

**Sucre** é a capital constitucional da República de Bolivia e do departamento de Chuquisaca. Está situada no sur da parte central do país a unha altitude media de 2 780 msnm. A súa poboación atinxe 265 336 habitantes (2008).

Historia
--------

A cidade foi fundada en 1539 polo capitán e conquistador Pedro de Anzures, marqués de Campo Redondo, co o nome **Charcas**, en referencia ao pobo dos charkas que vivían na rexión. Ao longo da súa historia recibiu outros nomes, como La Plata ou Chuquisaca. Foi no século XVIII cando recibiu o nome de **La Plata**, pola súa localización no Vicerreinado de La Plata, que en boa medida estaba delimitado xeograficamente polo conca do río da Prata, actualmente na Arxentina.

No ano 1561, o rei Filipe II estabeleceu na cidade a **Audiencia de Charcas**, con autoridade sobre un extenso territorio que comprendía o que actualmente corresponde ao Paraguai, o sueste do Perú, o norte de Chile, o norte da Arxentina e unha boa parte de Bolivia. En 1609, Charcas pasou a ser sede dun arcebispado e en 1624 foi creada na cidade a Universidade de San Francisco Xavier.

Durante o século XVIII, Charcas, agora dita La Plata, é o centro xudicial, relixioso e cultural da rexión. Cando en 1839, a cidade se converte na capital de Bolivia, é rebautizada, co nome de Sucre na honra do mariscal Antonio José de Sucre, camarada de armas do libertador Simón Bolívar na loita pola independencia de Bolivia, Colombia, Ecuador, o Perú e Venezuela. Unha vez perdido o seu principal recurso económico, a prata, logo da decadencia de Potosí, a capitalidade do país foi transferida para A Paz, despois dunha guerra civil (1898), perdida polos "conservadores" sucrenses fronte os "libérais" paceños. Con todo Sucre mantivo o seu status de capital nacional como sede do poder xudicial.

Praza de Armas da cidade, en torno ao monumento a Antonio José de Sucre
En 1991, Sucre é declarada Patrimonio da Humanidade pola UNESCO. Miles de turistas acoden anualmente a visitar esta capital da arte barroca con brancos edificios que remontan aos séculos XVII, XVIII e XIX.

Sucre converteuse nunha cidade universitaria importante. Acolle numerosos despachos de avogados e de notarios, por mor do seu rango de sede da Corte Suprema boliviano.

Patrimonio cultural
-------------------

A disposición urbana da cidade é de plano hipodámico, como moitas das cidades coloniais hispanoamericanas. Ten un rico patrimonio artístico e cultural.

### Museos

* *Museo de arte indigena* , localizado nun edificio do século XVII. Expón cerámicas e indumentaria tradicional.
* *Museo de la Recoleta*.
* *Museo de Santa Clara*.
* *Museo Tanga-Tanga*, museo interactivo para nenos.
* *Museo Eclesiástico*.
* *Museos universitarios*, son museos da Universidade: *Museo de Arte Virreinal Charcas*, *Museo Antropolóxico*, *Museo de Arte Moderna*.

### Edificios civís

*Casa de la Libertad*, na Praza 25 de Mayo, é o edificio no que o 6 de agosto de 1825 foi asinada a declaración de independencia de Bolivia.

### Templos e conventos

* *Capela da Virxe de Guadalupe*.
* *Catedral*, do século XVII.
* *Convento de San Filipe Neri*.
* *Convento de Santa Teresa*.
* *Igrexa de San Francisco*.
* *Igrexa de San Lazaro*.
* *Igrexa de San Miguel*.
* *Igrexa de Santa Mónica*.
* *Igrexa de San Domingos*.

Comunicacións
-------------

Sucre posúe un aeroporto denominado *Juana Azurduy de Padilla*.

Notas
-----

1. ↑  Instituto Nacional de Estadística, Bolivia – Población total proyectada, por año calendario, según ciudades de 10.000 habitantes y más, 2005-2010. (excelfil) [*Ligazón morta*]

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Sucre*** |

### Ligazóns externas

* *(en inglés)* BoliviaWeb - Información xeralArquivado 31 de decembro de 2008 en Wayback Machine.
* *(en castelán)* Gouvernement Municipal de Sucre
* *(en castelán)* Páxina do "Correo del Sur" - Xornal

| * v
* c
* e
Capitais de América do Sur |
| --- |
| Os Territorios dependentes e Estados con recoñecemento limitado están en *cursiva* |
| 

|  |  |  |  |
| --- | --- | --- | --- |
|     | 
* **Asunción**, Paraguai
* **Bogotá**, Colombia
* **Brasilia**, Brasil
* **Buenos Aires**, Arxentina
* **Caracas**, Venezuela

 | 
* **Cayenne**, *Güiana Francesa*
* **Georgetown**, Güiana
* **King Edward Point**, *Illas Xeorxia do Sur e Sandwich do Sur*
* **A Paz** (de facto)**Sucre** (de jure), Bolivia
* **Lima**, Perú

 | 
* **Montevideo**, Uruguai
* **Paramaribo**, Suriname
* **Quito**, Ecuador
* **Santiago**, Chile
* **Stanley**, *Illas Malvinas*

 |

 |  |

|  |  |
| --- | --- |
| Control de autoridades | 
* Wd: Q2907
* WorldCat
* VIAF: 134865231
* BNF: 122068322
* BRE: 4172593
* EBID: ID
* GEC: 0064401
* GeoNames: 3903987
* GND: 4118870-6
* LCCN: n80070842
* WHC: 566

 |